1999 trayinos un averamientu a espeleomerguyadores dotres fasteres del Estau Español. Andechamos con ellos na esploración del segundu sifón de la Fuentona de Muriel (Soria), onde fai poques selmanes (el 30 de Xunu y el 1 de Xunetu de 2001) algamaronse los 100 m. de fondura nel segundu sifón. Los puntonas foron Angel Ortego y Miguel Romans, sofitaos per un fuerte equipu despeleomerguyadores. Ye nidio que nesta xera tamos daprendices pero tamién-y dimos un puxu piquiñín al llabor dalgamar esta fonduran merguyos anteriores. Tamién seguimos cola andecha colos británicos y catalanes del S.I.E. na esploración de sifones en Picos, concretamente na Cueva lAgua de Culiembru. En setiembre del 2000, Rick Stanton trespasó nesta cueva el que pa los ingleses yera The Sump of the Glory, pero nun llogró algamar les deseyaes galeries del Pozul H.itu. Pola nuesa parte, retomamos la esploración de la Cueva de lOyu la Madre, ú sacrificamos el branu del 2000 esplorando dalgo ya esplorao pelos nuestros collacios ingleses. El remanecimientu de la información por parte de la FASE fizonos perder tol branu. Per otru llau, el 2000 foi un bon añu ya que dos miembros del Ensame Aguarón participaron en espediciones internacionales tales como la de la Federación Francesa de Espeleologia Ultima Patagonia y la de la productora Al Filo de lo Imposible a Cuba Mogotes 2000.